section_heading: Baldrova smrt
paragraph_text: Baldrova smrt je najtužniji događaj koji se dogodio bogovima: umro je jedan od njih, i to najomiljeniji, a njegova smrt nagovještava ispunjenje proročanstva o sudbi bogova. Nakon Ragnaroka, Baldr će uskrsnuti i živjeti s bratom Hodrom u novom svijetu. mini|lijevo|180 px|Jacques Reich:Bog Baldr Dogodilo se tako da je počeo sanjati o vlastitoj smrti i to ga je jako tištalo. (Ovdje se izvori razlikuju i prema jednoj je verziji njegova majka Frigg usnula taj san.) Odin odlazi u Niflheim, zemlju mrtvih, gdje se nalazi grob proročice Volve koju prisiljava da ustane iz groba i kaže mu sudbinu njegova sina. Ona kaže da će ga ubiti drugi Odinov sin, slijepi bog Hodr.